open-index/open-wikipedia-markdown huggingface dataset:
Neiseeland

**Neiseeland** (amtle: **New Zealand**, dt.: **Neuseeland**) is a Inslstoot im Sidwestpazifik. Ea bstähd aus zwoa Haptinsln, da Noadinsl und da Sidinsl. Dazua kemma no eppa 700 kloane Insln. De Uaeihwohna vo Neiseeland, de Maori, nenna s Land *Aotearoa*.

## Eadkunde
Neiseeland liegd af da Sidhoibkugl und wead in da Regl za Ozeanien zejd, im engan Sinn za Polynesien. Neiseeland is dea Stoot, wo am weidasdn vo Middleiropa entfeand is, und liegd af da Eadkugl genau gengiwa vo Spanien.

### Klima
As Klima vo Neiseeland is großteis gmäßigd, des hoassd, de Temparatuauntaschied im Joar san relativ gring. Nua im Flochland estli vom Gebiag (Mackenzie-Beckn, Central Otago af da Sidinsl oda de Rangipo Desert af da Noadinsl) heaschd a meah oda weniga kontinentois Klima, wo die Summa scho aa 30&nbsp;°C hoass wean kenna, owa de Schneefoiwoahscheinlichkeit im Winta aa dementsprechnd häha is. Im Noadn vo da Nordinsl heaschd a subtropischs Klima. Do lieng de Temparatuan im Winta ba 15&nbsp;°C und im Summa ba 25&nbsp;°C. Af da Sidinsl liengs so 5-10&nbsp;°C drunta.

Di häxde Temparatua, de in Neiseeland je gmessn woan is, liegd ba 42,4&nbsp;°C und is im Feba 1973 in Rangiora und in Christchurch gmessn worn. De tiafsde Temparatua, de je gmessn woan is, liegd ba -21,6&nbsp;°C und is im Juni 1995 in Ophir (Central Otago) gmessn worn.

Neiseeland liegd in a Zone vo stoakn Westwind, an sognenndn "Brüllendn Viazgan" (Roaring Forties). De Wind treffn in eana Boh afm 40. Broadngrad nua dreimoi af Land: oamoi af de Sidspitzn vo Sidamerika, spaada teiweis af Tasmanien und as dritte Moi donn af Neiseeland. Doduach rengan se se af de Beag vo da Sidinsl as vo da Tasmansää midgnummane Wossa oo. Af da Ostseitn vo da Sidinsl eareichn de Joaresniedaschläg fosd 7000&nbsp;mm, on da Ostseitn vo de Beag is's wesendli truckana.

Weng da Log af da Sidhoibkugl san de Joareszeidn entgenggsezd, des hoassd, wenn ba uns Summa is, is ba eana Winta und umdraad.


Datei:Nugent Meyer Dayrell Islands.jpg|Nugent Island – neadlichsda Punkt
Datei:Cape Lovitt.JPG|Cape Lovitt af Auckland Island – westlichsda Punkt
Datei:Forty-Fours or Motuhara Islands.jpg|De Forty-Fours – estlichsda Punkt
Datei:Jaquemart1.jpg|Jacquemart Island – sidlichsda Punkt


## Literatua
* 
* 

## Im Netz

* 
* Neiseeland-Journal 
* Offiziej Enzyklopedie vo Neiseelands (englisch, māori)

## Beleg
Deadwood

**Deadwood** is a oide Goidgräbastod in Siid-Dakota in de USA. De Stod is da Sitz vom Lawrence County und hod ebba 1.261 Eihwohna (2014). Da historische Stodkean steht unta Denkmoischutz (*National Historic Landmark District*).

De Stod is 1876 im Zug vom Goidrausch in de Black Hills im domolign Lakotalond grindt woan. Aa noch domolign US-Recht illegal, wei de Black Hills dena Lakota zuagsprochn woan. Da Goidrausch hod owa ois gändat.

## Berihmtheitn

De berihmtastn Biaga vo Deadwood woa da Revolverhejd Wild Bill Hickok, da Saloonbesitza Al Swearengen, de Western-Hejdin Calamity Jane und da Marshal Seth Bullock. De prominentn Revolverhejdn Doc Holliday und Wyatt Earp hom si a Zeit long in da Stod aufghoidn.

## Im Netz

* Deadwood
* ''Deadwood'' Fernsehserie
* Deadwood Historic Preservation Commission
* Digital Deadwood – virtual town with games and history information
Pierre

**Pierre** is de Haptstod vo Siid-Dakota in de Vaeinigtn Stootn. De Stod liegt am Fluss Missouri im Zentrum vom Bundesstoot. Pierre hod 13.646 Einwohna (2010). De Stod is 1880 am Missouri gengiwa vom *Fort Pierre* grindt woan.

## Einwohnaentwicklung

## Sengswiadigkeitn

* S *Capitol* mit seine weißn Marmortreppn.
* S *Cultural Heritage Center* im Capitol, a Museum fia de Gschicht vo da Region.
* Da Oahe See (*Lake Oahe*), a fost 400&nbsp;km longa Stausee im Missouri, dea wo nua a boa Meiln vo Pierre entfeant ofongt.
* S *South Dakota Discovery Center*. Spuiarischa Umgong mit Natuawissnschoftn (voa oim fia Kinda).
* Da Spuifuim „*Der mit dem Wolf tanzt*“ is ned weid vo Pierre draht woan.

## Beleg


## Im Netz
* Hoamseitn vo Pierre
* South Dakota Discovery Center
Obaschleißheim

**Obaschleißheim** (amtli: **Oberschleißheim**) is a Gmoa im obaboarischn Landkroas Minga und liegt 3&nbsp;km neadli vo da Stod Minga. Untaschleißheim is de Nochborgmoa vo Obaschleißheim.

## Giadarung
De Gmoa besteht nembman Haptort no aus dena Ortstei Bodasfejdn, Hochmutting, Kreizstross, Lustham, Mallatshofa, Mittnham und Neiherberg.-

## Politik
### Buagamoasta
Da Buagamoasta is seit 2020 da Markus Böck (CSU).

### Gmoarot
Da Gmoarot vo Obaschleißheim hod 24 Mitgliada und setzt si seitm 1. Mai 2020 so zamma:
* CSU: 6 Sitz
* FW: 6 Sitz
* SPD: 5 Sitz
* Greane: 5 Sitz
* FDP: 2 Sitz

## Berihmtheitn
* Waldemar Bonsels (1880–1952), Schriftsteja, hod z Obaschleißheim unta andam seine wejdberihmtn Gschichten *Biene Maja* (1912) und *Himmelsvolk* (1915) gschriebm.
* Paul Klee (1879–1940), Mola, hod vo 1916 bis 1917 sein Militeadeanst auf Flugplotz Obaschleißheim vabrocht (ea wor u. a. fia de Tarnbemolung vo de Fliaga zuastendig).

## Beleg


## Im Netz

* Schleissheim in oidn Osichtn
* Hoamseitn vo da Gmoa Obaschleißheim
* Informationa za de Schlessa
* 
* Flugweaft Schleißheim, Zweigstej vom Deitschn Museum
Rundbriaf

A **Rundbriaf** (englisch: **Newsletter**) is a Schreim, des wo gleizeiti on mearare Leidln vaschickt wead. De Rundschreim wean heit moast ois E-Post, des hoaßt elektronisch on a Vateilalistn vasendt. Friara sans ois Drucksocha duach de Post vateit woan.

Rundbriaf ko heit jeda vaschicka, sogoa mit de moastn freien E-Post-Programm wia z. B. Mozilla Thunderbird. Vo Firmen wean Rundbriaf voa oim fia Weabezwecke gnutzt, vo ondan Institutiona und Privatleid fia Neiigkeitn und Nochrichtn.

## Vafoan

Damit ma in unsan Broadn Rundbriaf on ondare vasendn deaf, miassn de eana Eivaständnis dazua gem hom (sog. *Opt-In*).

Da Voatei vo de Rundbriaf liegt do drin, dass ma damit Interessentn gezuit informian ko und aa sofoat a direkte Rickmejdung meglich is. Da Eafoig vo Rundbriaf losst si guad statistisch ausweatn. So ko ma fias nächste Rundschreim leana, wos ma bessa mocha ko.

Es gibt an Haffa Meglichkeitn wia Rundbriaf vaschickt wean kenna, grundätzli lossa si foigenda Vasondoatn untascheidn:

* E-Post-Programm (Thunderbird, Outlook etc.)
* Speziejs Rundbriafprogramm (Supermailer etc.)
* Cloud-Owendunga: Vasond iwa Internetseitn vo spezialisiatn Deanstleistan ("Providern")

Mitn Rundschreim (Newsletter) vawondt san *Postlistn* ("Mailinglistn"). Do ko jeds Mitgliad vo da Postlistn Rundbriaf on de ondan Mitgliada vaschicka. A weidara Vawondta vom Rundbriaf is RSS ("Feeds").

## Literatua
* Richtlinie fia zulässigs E-Mail-Marketing (Stand: Jenna 2009), *Verband der deutschen Internetwirtschaft* (PDF-Datei; 548 kB)

## Im Netz
* Braucht a Rundschreim a Impressum?
Jugend ohne Gott

**Jugend ohne Gott** is da dritte Roman (*Sechsunddreißig Stunden*, 1929; *Der ewige Spießer*, 1930; *Jugend ohne Gott*, 1937) vom  estareich-ungarischen Schriftsttoiers Ödön von Horvath. Des is im Joa 1937 easchinen. Kuaz danoch, am Ofang vo 1938 , is des in ocht ondane Sprochn üwasetzt woan.

## Da Roman
### Inhoit

A Leahra duad grod die Klassnoawadn vo seine Schüla duachschaun (korrigieren). Wänd dessn stiod a fest, doss da Schüa N si schlecht gegaüawa vo de Schwoazn äußan duad (im Biachl damais no deskrivtiv "Nega" gnonnt") äußat. Da Leahra hot des zwoa bemanglt oba streichts ned o, weil a des a scho im Radio gheat hot. Und ebats wos ma im Radio heat deaf ma ned ostreicha. In dera Zeit denkt a üba vüi noch, voa ollem oba üwa Gott. Ea gsteht, dss ea sein Glaubn im Easchta Wödkriag valoan hot und dass a blos no gegaüba onande so duad ois ob a glaubn dadad, wei a des gonze Unheil zualosst.

Am nächstn Schuidog sogt a bei da Rückgobn vo di Klassnoawadn am N sei Meinung wega dea Äußerung und ea sogt eam a, dass Menschn a Menschon wan. No am gleichn Nachmiddog kimmt da Voda vom N zum Leahra in Sprechstund. Dem sei Vadda sogt am Leahra, doss eam die Aussog üwa di "Nega" ned gfoit.
Fiaschtnzei

**Fiaschtnzei** (amtli: **Fürstenzell**) is a Moakt im niedaboarischn Landkroas Bassa.

## Eadkund

### Geografische Log

Fiaschtnzei liegd om *niadaboarischn Higlland* diaged om sognenndn *Klousdawinke* im *Neibuaga Woid* sidli vo da Doana und westli van Inn.

### Nochboagmoana

Ogrenzn duads: im Noadn on Veizhof und on Bassa, im Ostn on Neiburg am Inn, im Sidn on Ruaschdoaf und im Westn on Otnbuag.

### Ortstei

Fiaschtnzei hod 124 Ortstei, oi davo han: *Heastod, Engertsham, Jagawiad und Rehschoin.*

## Bolitik

### Moakgmoarod

Da Moakgmoarod setzd se seit da Kommunoiwoih om 2. Meaz 2008 a so zam:

* CSU: 7 Sitz (35,12 % vo de Stimmn) – Berchtold Ursula, Fuller Heinrich, Gruber Andreas, Mildenberger Markus (Fraktionsvorsitzender), Raubal Günter, Reisinger Frank, Stockinger Thomas
* SPD: 4 Sitz (20,1 % der Stimmn) – Gruber Michael (Fraktionsvorsitzender), Hammer Manfred (2. Buagamoasta), Kiefner Margot, Voggenreiter Franz
* **BU/CWG**: 3 Sitz (15,5 % vo de Stimmn) – Danner Ludwig (3. Buagamoasta), Dr. Heigl Josef, Zerer Josef
* ödp: 3 Sitz (14,6 % vo de Stimmn) – Hauser Josef, Ohly Ingrid, Obernhuber Angelika
* **ÜW**: 2 Sitz (10,2 % vo de Stimmn) – Dr. Elmer Stefan, *Mannichl Alois*
* **Junge Fürstenzeller Generation**: 1 Sitz (6,7 % vo de Stimmn) – Schmoigl Max

### Buagamoasta

Da easchte Buagamoasta is da Manfred Hammer (SPD), dea wos 2014 mid 53,04 % vo de Stimma gwehjd worn is.

## Kuitua und Sengswiadigkeitn

### Bauweak

* **Klousda Fiaschtnze**i mid da ehemoling *Zisterziensa-Abteikiach Mariä Himmelfahrt* und da Rokokobibliothek
* **Portenkiacha Fiaschtnzei**
* Ehemolige Wojfoahtskiach „**Zur schönen Maria im Turm**“ z *Heastod*
* **Wilhelm-Diess**-Gebuatshaus z Heastod
* Spätgotische Pfoarrkiach **St. Michael** z *Engatsham*

## Wichtige Leit

### Buam und Dechda vo da Gmoa

* **Klaus Augenthaler** (* 1957), Fuaßboispuia und Dräna
* **Senta Dinglreiter** (1893–1969), Schriftstellarin, Wejdreisnde 'Deutsches Mädel auf Fahrt um die Welt' 1932; 'So sah ich unsere Südsee' 1939; 'Brunnöd 1+2' 1957; 'Der Millionenreiter von Engertsham' 1968
* **Wilhelm Diess** (1884–1957), Hoamaddichta und Eazähja
* **Otto Erbersdobler** (1895–1981), Kafmo und Bolidika (NSDAP)
* **Helmut Winklhofer** (* 1961), Fuaßboispuia

### Mid da Gmoa vabundn

* Ottfried Fischer (* 1953), Schauspuia und Kabarettist, hod as Maristengymnasium z Fiaschtznzei bsuachd.
* **Alois Mannichl** (* 1956), Polizeidirektor vo da Stod Bassa, wohnd z Fiaschtnzei und is duatn Opfa vo om Messa-Oschlog worn.

## Im Netz

* Hoamseitn vo Fiaschtnzej
*
Rott

D**'Rott** is a niedaboarischa Fluss, wo am Landkroas Landshuad entspringt (Müllerthann, Gmoa Wurmsham). Se duachfliaßt d'Landkroas Landkroas Muihdorf am Inn, Rottdoi-Inn und an Landkroas Bassa vo Westn noch Ostn und wisawi vo Schadding minds dann links an Inn ei.

Friara hods durch Hochwossa oft an großn Schodn gebm. Deshoib is vo 1968 - 1973 bei Postminsta a Rickhoitebeckn eigricht worn, da Rottauensee.


  Datei:Rott nähe Oberdietfurt.JPG|D'Rott bei Obadietfurt
  Datei:Rottmündung.JPG|D'Rottmindung
Hoaba

**Hoaba** (amtli: **Haarbach**) is a Gmoa im niedaboarischn Landkroas Bassa.

## Log

Hoaba liegt in da Region Donau-Woid eppa 28&nbsp;km westli vo Bossa am Rond vo da Boarischn Toskana (Untas Rottoi).

## Gschicht

Hoaba is im Joar 820 easchtmois urkundli gnennt worn.

## Politik

### Gmoarod

Da Gmoarod setzt si so zamma:

* WG Roading: 4 Sitz (32,2 % vo de Stimm)
* Unobhängige WG Haarbach: 4 Sitz (28,0 % vo de Stimm)
* WG Woifakircha: 3 Sitz (20,1 % vo de Stimm)
* WG Uttlau: 3 Sitz (19,7 % vo de Stimm)

### [[Buagamoasta]]

Buagamoasta is da Fritz Pflugbeil (CSU), wo 2008 mit 92,51 % vo de guitign Stimma gwejd worn is. Gengkandidatn hods dobei ned gebm.

De Stejvatreta san da Peter Aderbauer und da Walter Urlbauer.

## Wichtige Leit

### Buam und Dechda vo Hoaba

* Eduard Schleich der Ältere (1812–1874), Mola
* Benedikt Bachmeier (1887–1970), Bolidika vom Boarischn Bauanbund

Aus'm Ortstei Uttlau kimmd:

* Andreas Steinhuber SJ (1824–1907), Rektor vom berihmtn Collegium Germanicum und Kurienkardinal z Rom

## Im Netz

* 
* vo da Gmoa
Dinard

**Dinard** is a Bodeort in da Bretagne. De Stod liegt on da Mindung vo da Rance, gengiwa vo Saint-Malo.

Dinard werd oft aa *[[Nizza]] des Nordns* gnennt. Im 19. Joarhundad is's zum Bodeort vo reichn Engländan worn, wos in Form vo zoireichn Villn bis heit no Spurn hintalossn hod. Heit hod de Stod 9.839 Eihwohna (Stond: 2013) und is a beliabta Ferienort fis Leit, de Wossaspoat mocha.

Dinard hod a Städtpartnaschoft mid Starnberg in Bayern, wos unta ondamon ana *Franzesischn Woch*, a Weinfest, in Starnberg zum Ausdruck kimmt. Außadem is Dinard a Grindungsmitglied vom Bund der europäischn Napoleonstädte.

## Im Netz
* Hoamseitn vo da Stod Dinard
Bretagne

De **Bretagne**, aa **Kloabritannien** (bretonisch: **Breizh**) is a Region im Westn vo Frankreich. Dazua ghean de Departements Cotes-d’Armor (bret. *Aodoù-an-Arvor*), Finistäre (bret. *Penn-ar-Bed*), Ille-et-Vilaine (bret. *Il-ha-Gwilen*) und Morbihan (bret. *Mor-bihan*) und historisch aa Loire-Atlantique (bret. *Liger-Atlantel*). De Hauptstod vo da Bretagne is Rennes (bret. *Roazhon*), historisch Nantes (bret. *Naoned*). De Gallier hom s Land Aremorica (bret. *Arvorig*) ghoassn, wos so vui wia "Land am Meer" bedeit. De Eihwohna vo der Bretagne hoassn Bretonen.

## Wiatschoft

Wiatschoftlich liegt de Region mit an Index vo 96.7 (EU-25:100) (2003) untam EU-Kaufkroftstandard. Da wichtigste Wiatschoftszweig is da Tourismus.

## Politische Gliedarung

De Region Bretagne gliedat si in 4 Departements.

## Sproch

Bretonisch is vom Aussteam bedroht. Dazua hod de franzesische Sprochpolitik gfiat, wo Regionalsprochn rigoros untadrickt hod. Eascht 2004 hod da Regionalrot bschlossa, s Bretonische z feadan. De Zoi vo de Muadasprochla is trotzdem weida zruckganga. De Zoi vo de Sprochaktivistn, wo de Sproch eascht in da Schui gleant hom, is owa leicht ogstiegn.

Gredd weads Bretonische vo eppa 10% vo de 2,3 Mio Bretonen, weidane 10% vastengans.

## Literatua

* Marianne Berger: *Sprachkontakt in der Bretagne. Sprachloyalität versus Sprachwechsel*. Niemeyer, Tübingen 1988, ISBN 3-484-52220-8.
* Jochen Grasshäuser, Walter Schäffer: *Bretagne*. Müller, Erlanga 2004, ISBN 3-89953-160-4.

## Im Netz

* '''Bretagne.com :   Tourismus und Freizeit in da Bretagne'''
* Region Bretagne

## Beleg

-
E-Mail

**E-Mail** (Obkiazung fia: **elektronische Post**, engl.: **email** oda **e-mail** weatle: **E-Post**) is a Service im Internetz, des wo Leidln ealaubt, si gengseiti elektronische Nochrichtn z schicka. E-Mail is da moastgnutzte Deanst im Internetz.

Im Untaschied zum Postbriaf kosts praktisch nix und geht vui schneja. Da Nochtei is zum oan de Sichaheit, E-Mail ko leichta vo ondan mitglesn wean. Zum ondan is da Otei on unvalongtn Sendunga vui heha ois wia bei da konventionelln Post. Anno 2010 san ebba 107 Billiona E-Mail wejdweit vaschickt woan und da Otei on unvalongtn Sendunga (*Spam*, "Schmoan") woa 89,1%. Es gibt heit owa programmtechnische Meglichkeitn (Spam-Fuita) mit dena de unvalongtn Sendunga zan Tei aussegfuitat wean kena.

## Da Begriff in ondan Sprochn

De Deitsche und de Boarische san zua Zeit gonz stoak vom Englischn beeinflusst, deshoib wead do moast s Englische E-Mail vawendt. In ondan Sprochn hom si eignständige Begriffe duachgsetzt: Im Jiddischn gibts dafia *בליצפאסט* *(Blitzpost)* und *בליצבריוו* *(Blitzbriaf)*. Des warad aa fias Boarische interessant, weis a Gegnbegriff zum scho gebraichlichn Begriff *Schnecknpost* is.

2003 hod s franzesische Ministerium fia Kuitua de Vawendung vom Begriff *E-Mail* in offizielln Schreim vo stootlichn Stej s Woat „courriel“ voagschriem (vo „courrier électronique“). Da Begriff wead seit de 1990a Joa im franzesischspraching Québec scho oigmoa vawendt.

## Schau aa

* Rundbriaf

## Literatua

* 
* 
* 

## Im Netz

* *[http://th-h.de/faq/headerfaq.php FAQs: E-Mail-Header lesen und verstehen]*, *th-h.de*, *Thomas Hochstein*
* 
* *[https://web.archive.org/web/20241204123211/https://www.security-mail.com/info/eMail.php Unsicherheit heutiger E-Mail Systeme]*, 'security-mail.com*, *Sascha Roth*
* *Online-Werberecht – E-Mail als Beweis*, *Online-Werberecht*, *Arno Glöckner''

## Beleg
Münchna Verkehrs- und Tarifverbund

Der **Münchna Verkehrs- und Tarifverbund GmbH** *(MVV)* gwährleistet an öffentlichn Personen-Nohverkehr (ÖPNV) in Minga und Umgebung. Er koordiniad de Zammoawat der Gsellschafta und Verkehrsunternehmen, de im Vabund beteiligt san. Die wichtigstn Aufgobn vom MVV san unta onderm de Verkehrsplanung, das Tarifmanagement und de Kundninformation.

2009 hot der MVV 619,8 Milliona Fohrgäst ghobt. Des hoaßt, dos jeda Eihwohna im Vabundraum durchschnittlich 232 Fohrtn mit'm MVV gmacht hot. Der MVV hot im selbn Joar 622,3 Milliona Euro vom Fohrgeid kriagt.

## Beleg


## Im Netz
*Hoamseitn vom MVV
S-Boh Minga

De **S-Boh Minga** is nebm da U-Boh des wichtigste schienengebundene Massnvakeasmittl z Minga. De Mingara S-Boh wead vo da *DB Regio* im Münchna Verkehrs- und Tarifverbund (MVV) betriebm.

De S-Boh Minga is zu de Olympischn Summaspui 1972 aus mearan scho existierendn Vorortbohna entstondn, die elektrifiziert und mit am Tunnl vom Hauptbohhof zum Ostbohhof durch de Innenstod vo Minga (de "Stammstreckn", friara aa "V-Boh" fir "Vabindungsboh") vabundn worn san.

2001 is se ois eingständige GmbH innahoib vom DB-Konzern grindt, zum 1. Novemba 2005 oba wieda in de DB Regio eigliedert worn.

## Linien
### Linienfiarung

(*) Endhoitestej vo de Vasteakazig. Bis dohi besteht zur Haupvakeaszeit a 10-Minuten-Takt.
(+) Oanzlne Vasteakazig vom 10a-Takt.

## Fahrzeig
De S-Boh Minga setzt auf ihrem Netz zum Grousteil Fahrzeig da Baureihe 423 a. Aba aa ältere Fahrzeig da Baureihe 420 keman auf da S4, S6, S20 und Vastärkean da S2 und S8 zum Einsatz. 

2023 soin neie Fahrzeig da Baureihe 424, de vormois bei da S-Boh Hannova im Einsatz warn, auf de S2, S4 und S20 keman.

## Schau aa
* U-Boh Minga

## Literatua
* Pospischil, Reinhard; Rudolph, Ernst; *S-Bahn München*. Alba, Düsseldorf 1997. ISBN 3-87094-358-0.
* Wilhelm-Stempin, Nikolaus: *S-Bahnhöfe in und um München*. BoD, Norderstedt 2009. ISBN 978-3-8391-0927-4

## Im Netz
* Hoamseitn vom Münchna Verkehrs- und Tarifverbund
* Hoamseitn vo der S-Boh Minga
Atlantischa Ozean

Da **Atlantische Ozean** (kuaz: **Atlantik**) is noch'm Pazifik s zwoatgressde Meea af da Eadn. Mid seina Gress vo uma 106,2&nbsp;Milliona&nbsp;km² mochd'a uma 20% vo da Eadobafläch aus.

Da Atlantik vabindd Eiropa und Afrika mid Amerika. Eadgschichtli entstondn is'a duachs Ausanondabrecha vo de Uakontinent: *Laurasia* und *[[Gondwana]]*.

## Namheakumft

Da Nam kimmd vom Oidgriachischn: *Atlantis thalassa* , wo af boarisch: "Meea vom Atlas" (a God aus da griachischn Mythologie) hoassd.

## Eadkund

Da Atlantik wead in an Noad- und in an Sidatlantik untateid. De Grenz buidd da Equator.

### [[Nemmeea]]

Zan Atlantik ghean aa wichtige Rond-, Binna- und Middlmeea:

## Galerie


Datei:Porto Covo pano April 2009-4.jpg|Da Atlantik voa Portugal
Datei:Iceberg A22A, South Atlantic Ocean.jpg|Eisbeag im Sidatlantik


## Literatua

* Holger Afflerbach: *Das entfesselte Meer. Die Geschichte des Atlantik.* Malik-Verlag, Minga 2001, ISBN 3-492-23989-7.

## Im Netz

*
Söll (Tirol)

**Sö** (amtli: **Söll**) is a Gmoa mit 3.599 Einwohnan (Stand 2016) im Beziak Kufstoa, Tirol (Östareich).

## Eadkund

Sö liegt in am Toikessl vom Söland an da Grenz zwischn dena Koichoipn und dena Schiefagebiag vo de Kitzbühla Oipm. Noch Sidn gehts ins Brixntoi und noch Noadn is Leukntoi obe.

## Sengswiadigkeitn

* In da Hauptstross stengan no a boa Gebaide im typischn Tirola Baustui mit Wandmolarein.
* Im Zentrum steht de Barockkiach *Peda und Paul*, deo wo vo 1764 bis 1768 baut woan is.
* Auf am Fejsn im Stampfongagrom steht a Woifoartskapejn, de wo ma nua iba a Bruckn earreicht.

## Galerie


Datei:Soell_Kirche.jpg|De Barockkiach *Peter und Paul*.
Datei:Soell+HoheSalve.jpg|Sö und de Hohe Salvn.
Datei:SoellKirche.jpg|Kiach *Peter und Paul*.
Datei:SoellGasthof.jpg|Wandmolarein in da Hauptstross.
Datei:SoellHauptstr.jpg|Traditionelle Tirola Architektur in da Hauptstross.


## Im Netz
Sri Lanka

**Sri Lanka** (bis 1972 Ceylon) is a Stoot im Indischen Ozean im Sidn vom indischn Subkontinent. De Hauptstod vom am Inslstoot is *Colombo*, s Parlament sitzt oba in *Sri Jayawardenepura Kotte* am Vorort vo Colombo. Sri Lanka is a Republik.

Des Land is a Zentrum vom Buddhismus in Kuitur und Religion. Zweng seinan natialichn Scheenheitn guit Sri Lanka ois "Perle vom Indischn Ozean". Bekonnt is da Export vo Tee, Kaffee, Kokosnuss, Gummi und Zimt.

## Bevejkarung
### Vejka

Auf Sri Lanka lebm vaschiedane Vejka. De Urbevejkarung, de Veddas, is oba kurz vorm aussterbm. Es gibt nua no ebba 600 davo.

### Religion

Wos fir de Bevejkarung guit, trifft aa auf de Religion zua. Es gibt auf Sri Lanka a große Vuifoit.

## Im Netz

* Hoamseitn vo Sri Lanka

## Beleg
Sioux Falls

**Sioux Falls** is de gresste Stod vo Siid-Dakota in de USA. De Stod liegt on dena Wossafoi vom *Big Sioux River* in da Prärie vo de Großn Ebanen (*Great Plains*).

De Stod Sioux Falls hod 153.888 Einwohna mit oana Metropolregion vo 228.261 Eihwohna.

## Sengswiadigkeitn

* Falls Park
* Great Bear Recreation Park
* Great Plains Zoo & Delbridge Museum
* Washington Pavilion

## Partnastädt

Sioux Falls hod wejdweit drei Partnastädd:

## Buama und Deandln vo da Stod

* *January Jones*, Schauspuiarin
* *Bob Stewart*, Tuba-Spuia
* *The Spill Canvas*, Rockbande

## Beleg


## Im Netz

* Sioux Falls Convention and Visitors Bureau
* Sioux Falls Argus Leader - the city's daily newspaper
* South Dakota Rock and Roll Hall of Fame
Bodnsee

Da **Bodnsee** (amtli: **Bodenmeer**(auf niedetländisch)) is de Bezeichnung fir a Gewässa, des wo direkt an dena Grenzn vo Bayern, Bodn-Wiattmbeag, Östareich und da Schweiz liegt. Streng gnumma is da Bodnsee a Gwässakomplex aus drei Eiheitn. Des san da Obasee, da Untasee und da Seerhein, a Tei vom Rhein, dea wo de zwoa Seen mitnanda vabindt. Da Bodnsee is flächnmäße da drittgresste See vo Middleiropa (hintam Plottnsee und am Genfa See) und vom Wossavolumen hea gsegn, da zwoatgresste (hintam Genfa See).

## Nom

Da Nom „Bodnsee“ kimmt vom Ortsnom *Bodman*. Dea Ort liegt am Westend vom Iberlinger See und wor im frian Middloita fir a gwisse Zeit ois fränkische Kinipfoiz, alemannischa Herzogsitz und Minzstättn vo iberregionala Bedeitung. Urspringle hoda Bodman-See ghoassn, d. h. da "See, wo Bodman liegt", draus hod si mit da Zeit Bodnsee entwicklt.

Da Spitznom "Schwobmmeer" (Schwäbisches Meer) kimmt vo da remischn Bezeichnung "mare suebicum". Des is zu oana Zeit ausm Lateinischn ibanumma worn, wos no s Herzogtum Schwobm gebm hod.

## Eadkund

Da Bodensee liegt im Oipmvorland. De Ufaläng betrogt 273&nbsp;km. Davo liegn 173&nbsp;km in Deitschland, 28&nbsp;km in Östareich und 72&nbsp;km in da Schweiz.

## Literatua

* Andreas Balze, Gerhard Fischer: *Bodensee* (= DuMont Reise-Taschenbücher). DuMont, Köln 1995, ISBN 3-7701-3213-0.
* Annette Bernauer, Harald Jacoby: *Bodensee. Naturreichtum am Alpenrand*. Naturerbe Verlag Jürgen Resch, Überlingen 1994, ISBN 3-9803350-1-1.
* Otto Feger: *Geschichte des Bodenseeraumes*. 3 Bände. Thorbecke, Lindau 1956–1963.
* Gertraud Gaßner, Rainald Schwarz-Gaßner: *RadReisebuch. Rund um den Bodensee. Von Lindau nach Konstanz*. Droemer-Knaur, Minga 1990, ISBN 3-426-04635-0 
* Achim Walder: *„Sehenswertes rund um den Bodensee“*; Kultur, Historik, Landschaft rund um den Bodensee, Walder Verlag 2008, ISBN 978-3-936575-35-4.

## Im Netz

* Bodensee-Statistik
* Themenpark Umwelt: BodenseeWeb
* Informationen der Internationalen Gewässerschutzkommission für den Bodensee (IGKB)
* 
* BodenseeOnline – Ein Informationssystem zur Vorhersage der Hydrodynamik und der Wasserqualität

## Beleg
Haching

**Haching** (amtli: **Unterhaching**) is de zwoatgresste Gmoa im obaboarischn Landkroas Minga und liegt sidli vo da bayrischn Landeshaptstod Minga.

## Gschicht

De Besiedlung vo nam Gebiet losst si bis 1100 v. Kr. zruckvafoing.

Da Nama *Haching* kimmt vom Peasonanama Hacho bzw. afs Odlsgschlecht vo de Hahilinga.

Haching is im Joar 806 zan easchtn Moi eawehnt worn und is damit vui ejta ois Minga.

## Politik

### Buagamoasta

Buagamoasta is seitm 1. Mai 2008 da Wolfgang Panzer vo da SPD.

### Gemeinderot

Da Gmoarot vo Untahaching setzt si so zamma:

* SPD 11 Sitz
* CSU 11 Sitz
* De Greanan 5 Sitz 
* FDP 2 Sitz
* FW Unterhaching 1 Sitz

### Städtpartnaschoftn

*  Le Vésinet (Frankreich)
*  Bischofshofen/Soizburg (Östareich)
*  Witney (England)
*  Żywiec (Polen)
*  Adeje (Teneriffa/Spanien)

## Sport

Untahaching is vor oim duach de Fuassboimoschoft SpVgg Unterhaching iwaregional bekonnt worn. De ham in da Saison 1999/2000 und 2000/2001 in da Easchtn Bundesliga gspuit. Zua Zeit spuins in da 3. Liga.

## Wiatschaft

Im Gebiet vo da Gmoa san meara wia 2.000 Firmen niadaglossn. Dazua ghean *Develey Senf & Feinkost* und de Zentraln vom *SportScheck*.

## Eadweame

In da Gmoa Untahaching gibts a geothermische Strom- und Weameeazeigungsolog, wo z Bayern a Raritet is. In am umwejdfreindlichn und nochhoitign Energiegwinnungssystem wead seit 2007 Weame eazeigt und seit 2009 Strom. S Zui is, dass eppa 60% vo oin Energievabrauchan z Untahaching an Oschluss kriagn.

## Beleg


## Im Netz

* Offizielle Webseite der Gemeinde Unterhaching
* 
* Amtliche Gemeindestatistik
Genesis

Des **Buach Genesis** (hebr: בְּרֵאשִׁית, *Bereschit*; gr: *Γένεσις*, *Genesis*), im deitschn Sprochraum oft oafoch des **1. Buach Mose** gnennt, is des easchte Buach sowie vom jüdischn Tanach ois aa vo da christlichn Bibel. Da Inhoit geht vo da Erschoffung vo da Welt bis zu den Söhnen vom Jakob. De hebräischn und griachischn Noma *Bereschit* („Im Anfang“) und *Genesis* („Entstehung“) kumma oiso doher, weil des Buach üba d' Anfänge vo da Welt, vo den Menschn und vom Voik Israel vazäiht.

## Inhoit

Des Buach Genesis hot praktisch zwoa Hauptteile, und zwor san des de Urgschicht (Gen 1-11), die vo da Erschoffung vo da Welt bis zu den Vorfahrn vom Abraham geht, und de Patriarchengschicht (Gen 12-50), die vom Abraham bis zu den Söhnen vom Jakob geht.

## Beleg
Levitikus

Des **Buach Levitikus** (hebr.: וַיִקְרָא, *Wajiqra*, gr.: *Λευιτικόν*, *Levitikon*, lat.: *Leviticus*), im deitschn Sprochraum oft oafoch des **3. Buach Mose** gnennt, is des dritte Buach im jüdischn Tanach und in der christlichn Bibel (Oids Testament).

Im Hebräischn wird des Buach noch seinen easchtn Wortn „*Wajiqra*“ („Und er hot gruafa“) benonnt. Im Griachischn hoaßt es „*Levitikon*“ (lat. „*Leviticus*“), weil des Hauptthema vom gonzn Buach de Vorschriftn für de Templdiena ausm Stomm Levi san.
Exodus

Des **Buach Exodus** (hebr.: שׁמוֹת, *Schemot*; gr.: Ἔξοδος, *Exodos*; lat.: *Exodus*), im deitschn Sprochraum oft oafoch des **2. Buach Mose** gnennt, is des zwoate Buach im jüdischn Tanach und in da kristlichn Bibel. Im Hebräischn hoaßt's: *Schemot* („Noma“), wos se vo de easchtn Woate vom Buach obleit. Im Griachischn hoaßt's: *Exodos* („Auszug“), weij da Auszug vo de Israelitn aus Egyptn a wichtiga Bestondtei is.

## Beleg
Rosninsl

De **Rosninsl** (amtli: **Roseninsel**; bis ins 19. Jh. *Weath*, amtle: *Wörth*), is de oanzige Insl im Starnberga See. Sie liegt 170 Meta vom Westufa, ebba in da Mittn zwischn Possnhofn und Feldafing, af der Heh vom *Glocknsteg*. De Insl ghert zur Gmoa Feldafing, und der Grundeigntima is da bayrische Stoot.

De Insl steht unta Denkmoischutz. Da Ludwig II. hod de Insl bsondas oziagend gfundn und hod do a Villa baut, de wo *Casino* gnennt wead. Gäst auf da Insl worn u. a. da Richard Wagner und de russische Zarin *Maria Alexandrowna*. Aa sei kaisaliche Cousin, de *Elisabeth vo Östareich-Ungarn* (kuaz "Sissi") wor ob und zua do.

De Villa is heit a kloans Museum und is fia de Oigmoaeit geffnet.

De Form und Gress vo da Rosninsl hod si im Laf vo da Zeit gändat. Am Ofang vom 19. Joarhundat wors 1,3 Hektar groß, um 1850 1,7 Hektar, heit 2,56 Hektar.

## Gschicht

Noh bei da Insl gibts unta Wossa Funde vo ana Pfoibausiedlung, de wo af ebba 3720 v.&nbsp;Kr. datiat wern. Damit is a Besiedlung seit da Stoazeit nochgwiesn. Weidane Funde gibts aus da friahn Brozezeit um ebba 1700–1000 v.&nbsp;Kr.; domois wor de Insl a Kultplotz.

Im 7. Joarhundat is af da Insl a friahromanische Kira aus Tuffstoa baut worn. Heit is davo nix mehr zum segn, de Ibareste san vom Gärntahaus vo 1853 ibabaut worn.

## Literatua

* Elmar D. Schmid, Martinus Fesq-Martin, Amei Lang, Joachim Zeune, Manfred Stephan: *Die Roseninsel im Starnberger See. Amtlicher Führer.* Bayerische Verw. d. staatl. Schlösser, Gärten u. Seen, Minga 2003, ISBN 3-932982-49-5.
* Christoph Hölz (Hg.): *Königliche Träume. Casino und Park auf der Roseninsel im Starnberger See.* HypoVereinsbank, Minga 2001, ISBN 3-930184-27-3
* Herbert Paulus: *Die Roseninsel im Starnberger See.* Dt. Inst. f. Merowingisch-karolingische Kunstforschung, Erlanga 1953.
* Martha Schad: ''Romanzen auf der Roseninsel.', Rosenheimer Verlagshaus, Rosnham 2005, ISBN 3-475-53651-X.

## Im Netz

* Förderkreis Roseninsel e.&nbsp;V.
* Impressiona vo da Rosninsl
Wild Bill Hickok

**James Butler Hickok** (* 27. Mai 1837 z Troy Grove, Illinois; † 2. August 1876 z Deadwood, Siid-Dakota), bessa bekonnt ois **Wild Bill Hickock**, woa a berihmta Westernhejd.

Da Hickok is ois Postkutschnfoara in an Wuidn Westn kema. Nacha is a Marshal in Kansas und Nebraska gwen. Im amerikanisch Biagakriag  hoda fia de Noadstootn (*Union Army*) kämpft. Nochn Kriag is a ois Revolverhejd und Schoafschitz, ois Pfodfinda (*Scout*) und professionella Spuia berihmt woan. Ea woa in mearan Schiassarein ('shootouts*) beteiligt. Ums Lebm kema is da Hickok owa beim Pokerspuin in Deadwood (domois *Dakota Territory*), mit oana Hond vo Assn und Ochtan is a vo hintn daschossn woan. Seitdem hoasst des Bladdl *Dead Man’s Hand*.

== Gschichtn und Legendn ==

* En [[Saloon]] No. 10 z [[Deadwood]], wo da Bill daschossn woan is, gibts heit no imma. Fia Touristn gibts do de *Wild Bill Show*.
* Es is nia aufkleat woan, warum sei Meada, da Jack McCall, eam daschossn hod. Mitn laufandn Pokerspui hods nix z doa ghobt, des is gsichat, es muass um a "oide Rechnung" gonga sei.
* Ma sogt, dass da Wild Bill normalaweis imma mitn Ruckn zua Wond im Saloon gsessn si. A oanzigs Moi hod a a Ausnohm gmocht und des hod eam es Lebm kost.
* Da Bill hod imma gonz longe Hoar ghobt. Ea hod dazua imma gsogt, dass a des mocht, um de [[Indiana]] z provozian, dass eam sei Skalp raubm woin.

== Literatua ==
* Dietmar Kügler: *Sie starben in den Stiefeln.* Motorbuch Verlag, Stuttgart 1976, ISBN 3-87943-415-8.
* Bill O’Neal: *Gunfighter. Eine Enzyklopädie aller Revolvermänner des Wilden Westens*. [[Augsburg|Augschburg]] 1997, ISBN 3-8289-0415-7

== Fuim ==
Fuim, de wo de Gschichtn und Legendn vom Wild Bill wiedagem:

* 1923: Wild Bill Hickok
* 1995: Wild Bill, Regie: Walter Hill (mit Jeff Bridges ois Wild Bill)
* 2004: Deadwood, Fernsehserie

==Im Netz==
* [https://web.archive.org/web/20090330130054/http://www.doncollier.com/historic10.htm Profile by Don Collier]
* [http://www.nebraskahistory.org/lib-arch/research/manuscripts/family/hickok.htm Wild Bill Hickok collection] at *Nebraska State Historical Society''
* Today at High Noon: The First Showdown - Blog post on Hickok's first showdown.
Deiteronomium

Des **Buach Deiteronomium** (hebr. דּברים, *Debarim*; gr. Δευτερονόμιον, *Deuteronomion*; lat. und hochdt. Deuteronomium), im deitschn Sprochraum oft aa oafoch des **5. Buach Mose** gnennt, is des fünfte Buach im jüdischn Tanach und im Oitn Testament vo der christlichn Bibel.
U-Boh Minga

De **U-Boh Minga** is nebm da S-Boh oans vo de wichtigstn effentlichn Vakeasmittl z Minga. Se is am 19. Oktoba 1971 eaeffnet worn. Heit hod de U-Boh Minga a Strecknnetz vo 103,1&nbsp;km und oane vo de greßtn Dichtn vo Hoitestejn pro Eihwohna in ganz Deitschland.

De Mingara U-Boh wead vo da *Mingara Vakeasgsejschoft* (MVG) im Münchna Verkehrs- und Tarifverbund (MVV) betriebm und beferdert pro Joar ebba 384 Millionen Fohrgäst (Stand: 2013).

## Liniennetz
S Netz vo da Mingara U-Boh hod a Gsamtläng vo 103,1&nbsp;km mit insgsamt 100 U-Bohhef.

## Betriebsologn

De Mingara Vakeasgsejschoft untahoit u. a. drei greßana Betriebsologn:

* Technische Basis in Fröttmaning 
* Betriebsolog Sid
* Betriebsolog Theresienwiesn

## Beleg


## Literatua
* Peter Schricker: *Münchner Schienennahverkehr*. Minga 2005. ISBN 3-7654-7137-2.
* Florian Schütz: *München U-Bahn Album*. Berlin 2008. ISBN 3-936573-19-0.

## Im Netz

* MVG (Betreiwa vo da U-Boh Minga)
* Mingara Vakeasvavund
Calamity Jane

**Martha Jane Cannary Burke**, bessa bekonnt ois **Calamity Jane** (* 1. Mai 1852 z Princeton, Missouri; † 1. August 1903 z Terry bei Deadwood, Siid-Dakota), woa a US-amerikanische Westernhejdin. Se woa a Bekonnte, meglichaweis de Gattin, vom Wild Bill Hickok und hod ois Frontfrau im Kompf mit de Indiana Berihmtheit dalongt.

Wias zu ian Spitznom kema is, is ned genau bekonnt. "Calamity" hoasst jednfois auf boarisch Unhei, Katastrophn, Desasta, Unglick. Und ma hod da Jane nochgsogt, dass do wo sie woa, imma aa "Kalamitätn" im Umfejd gem häd.

## Lem

Calamity Jane kimmt aus ana Predigafamilie und hod fimf Gschwista ghobt. Wia de Jane 14 Joa woa is ia Muada gstoam, wias aufn Weg in an Westn woan. Oa Joa drauf hod ia Voda s Zeitliche gsegnet. Se hod gonz aloa fia iare Gwista soang miassn. De Jane woa Postkutschfoararin, Saloondame, Kranknschweste, Goidgrobarin und Kundschofta (*Scout*) fia de Truppm vom General Custer.

Se hod moast Monnagwond trong, hod graucht, gsoffa und gfluacht. So hod sa si in da Monnawejd Respekt vaschofft. Scho za Lebzeitn is se zua Legendn woan.

Am End vo iam Lem is de Jane Alkohoikronk gwen und hod an Depressiona glittn. Gstoam is mit 51 vaeisomt in in am kloan Ort bei Deadwood. In iam Nochloss hod ma an Hauffa Briaf fia ia Dochta gfundn, de wo nia ned obgschickt woan san.

Se is am Friedhof vo Deadwood neman Wild Bill Hickock begrom.

## Literatua
* Calamity Jane: *Briefe an meine Tochter.* Unionsverlag, 1996, ISBN 3-293-20073-7 (enthält auch die Autobiographie "Leben und Abenteuer der Calamity Jane, von ihr selbst erzählt")
* Doris Faber: *Calamity Jane: Her Life and Her Legend.* Houghton Mifflin, 1992, ISBN 0-395-56396-8
* Morris, René Goscinny : *Lucky Luke, Bd. 22, Calamity Jane* Ehapa, Mai 2002, ISBN 3-7704-0133-6
* Roycroft, Kenneth: *Eine Frau kennt kein Erbarmen*, Bastei-Lübbe, Jenna 2005, Western-Legenden Band 14

### Comic
In mearan Episodn vo *Lucky Luke* kimmt de Calamity Jane voa.

## Im Netz

* 
* Porträt und Kurzbio bei Women's History
* Calamity Jane HistoryLink - Digital Deadwood
*Calamity Jane biography at Women's History
*
*
*Cowgal Calamity Jane
*Calamity Jane's autobiography historical validation
* Calamity Jane lyrics by Mindy Jostyn
Numeri

Des **Buach Numeri** (hebr.: בּמדבּר, *Bemidbar*; gr.: *Ἀριθμοί*, *Arithmoi*; lat.: *Numeri*), im deitschn Sprochraum oft oafoch des **4. Buach Mose** gnennt, is des vierte Buach im jüdischn Tanach und im Oitn Testament vo der christlichn Bibel.
Seth Bullock

**Seth Bullock** (* 23. Juli 1849 z Amherstburg, Ontario, Kanada; † Septemba 1919 z Deadwood, Siid-Dakota) woa a US-amerikanischa Sheriff, Eisnwoanhondla, Hotejbesitza und US-Marshal. Ea woa oana vo de easchtn Bewohna vo da Goidgrobasiedlung Deadwood in de Black Hills im Wuidn Westn.

## Lem

Ois Jugendlicha is da Bullock zamma mit seina Schwesta vo dahoam obghaut und is auf Helena in Montana zong. 1871-72 is a do im Senat gsessn un hod on da Grindung vom Yellowstone-Nationalpark mitgwiakt. 1874 hod a sei Jugendliab de Martha Eccles gheirat.

Anno 1876 is da Bullock nacha mit seim Freind Sol Star zwengan Goidrausch auf Deadwood zong. Sei Frau is ned mitkema, wei Deadwood im Sioux-Territorium gleng is und des domois vui z gfeale woa. Z Deadwood hod a no an Wild Bill Hickok kenna gleant, dea wo a weng spada daschossn woan is. Im sejm Joa is a nacha Sheriff vo Deadwood woan. Zamma mitn Sol Star hod a a Eisnwoanhondlung grindt, de wo 1894 obrennt is. Drauf hod a on dera Stej a Luxushotej hibaut. Des *Bullock-Hotej* gibts no imma z Deadwood, heit is aa no a Casino drinna.

Anno 1905 is da Bullock vom Presidentn Theodore Roosevelt, dea wo sei Freind woa, zum US-Marshal vo Siid-Dakota befeadat woan.

Da Seth Bullock is in seim Hotej anno 1919 gstoam und am Friedhof z Deadwood begrom, do wo aa da Wild Bill Hickok und de Calamity Jane liegn.

## Feanseng-Serie

Da Seth Bullock in da Feanseng-Serie *Deadwood* baut auf da historischn Figur auf.

## Im Netz
*Historical Deadwood Newspaper accounts of Seth and Martha Bullock
*Seth Bullock Biography, Black Hills Visitor magazine 
*Seth Bullock - Finest Type of Frontiersman, Legends of America (travel site)
Olympia-Einkaufszentrum

Des **Olympia-Einkaufzentrum (OEZ)** is a Einkaufszentrum im Münchna Stodteil Moosach. Der Noma kimmt vo der Errichtung mit der ogrenzndn *Pressestod* fia de Olympischn Sommaspiele 1972 zamm. 1993-94 is des Einkaufszentrum noch den Plänen vo den Münchna Architektn Hans Baumgarten und Curt O. Schaller modernisiert wordn.

## Im Netz
*Hoamseitn vom Olympia-Einkaufszentrum (*hochdeitsch*)
Hietzing

**Hietzing** is da 13. Weana Gemeindebeziak.

De Beziakstäu san de frian Deafa: *Hietzing* (aa *Oid-Hietzing*), *Unta-St.-Veit*, *Oba-St.-Veit*, *Hacking*, *Lainz* (Zentrum vo Hietzing) und *Speising*. Bis 1938 hod a no Penzing dazuagheat, des wos jetzt oba da 14. Hieb is.

Wäu zu Hietzing aa da Schlosspark vo Scheebrunn dazuagheat, wos de Summaresidenz vo de Habsburga woa, hod des de Aunsiedlung vo Odelige beginstigt. Bis heit götn Oid-Hitzing, Lainz und St. Veit ois vuanehme Wohngegendn. Zum Beziak gheat aar a Täu vom Weanawoid.

## Prominenz

* Lothar Abel (1841–1896), Architekt (u. a. Palais Chotek, Wean)
* Elias Canetti (1905-1994), Schriftstöla und Nobelpreisträga
* Heinz Fischer (* 1938), Bundespresident 
* Hans Moser (1880-1964), Volksschauspüla
* Wolfgang Schüssel (* 1945), ehemoliga Bundeskaunzla

## Beleg


## Literatua

* Felix Czeike: *Wiener Bezirkskulturführer: XIII. Hietzing*. Jugend und Volk, Wean 1982, ISBN 3-224-10555-0
* Carola Leitner (Hg.): *Hietzing: Wiens 13. Bezirk in alten Fotografien*. Ueberreuter, Wean 2006, ISBN 3-8000-7205-X

## Im Netz

* Hietzing auf den Seiten von wien.at 
* Bezirksmuseum Hietzing
* hietzing.at - Der 13. Bezirk
Al Swearengen

**Ellis Albert Swearengen** (* 8. Juli 1845 z Oskaloosa, Iowa; † 1904 in Colorado), bekonnta ois **Al Swearengen**, woa oana vo de Grinda vo da Stod Deadwood, Siid-Dakota. Ea woa Zuahejta und Besitza vom "Gem Theata", am varuafanan Puff. Fia sein Jähzoan, sei Brutalität und sein Mochtinstinkt woar a bekonnt. Ma hod gsogt, ea warad da Pate vo Deadwood gwen.

## Lem

Swearengen woa da easchte Eihwohna vo Deadwood, dea wo ned Goid gschiaft hod. Ea hod stoddessn 1876 a kloane Bar, an "Cricket Saloon", aufgmocht. Damit hoda vui Gejd vadeant und hod scho a Joa spada an vui gressan Saloon, s "Gem Theater" eaeffnet. S Gem woar a Varietee und a Bar, dazua owa aa no a Puff. Da Swearengen hod vui junge Weiwaleit auf Deadwood glockt und do brutal zua Prostitution zwunga.

Duach sein Mochtinstinkt is da Swearengen zum mächtigstn Mo vo Deadwood woan. Ea hod an Opiumhondl kontrolliat und Auftrogskiller bschäftigt. Dazu woa des "Gem Theater" a Goidgruam.

Wias "Gem" anno 1879 beim großn Stodbrond zum easchtn Moi obrennt gwen is, hod da Swearengen des Etablissement no gressa und scheena wieda aufbaut. Duach sein Mochtinstinkt und duach Bestechung hod eas gschofft vo Vafoigung vaschont z bliem. Des, obwoi u. a. da US-Marshal Seth Bullock in da Stod sea eafoigreich mit Vabrechan aufgraamt ghobt hod.

Owa wia s "Gem" 1899 no amoi obrennt is, woa da Swearengen Pleite und hod de Stod valossn.

1904 is a z Denver mid oana schwaan Kopfvaletzung (woascheinle duach Gwoitowendung) auf da Stroß dod aufgfundn woan.

## Feanseng-Serie

Da historische Al Swearengen is s Voabuid fia de gleichnomige Figur in da Feanseng-Serie *Deadwood*.

## Im Netz
* Al Swearengen Porträt HBO
* Al Swearengen Biografie
* Legends of America
Ludwig-Maximilians-Universität Minga

De **Ludwig-Maximilians-Universität Minga** (kuaz: **Universität Minga** oda **LMU**) is a Universität in da bayrischn Haptstod Minga. Da Noma vo da Universität kimmt vo iam Grinda, em Herzog Ludwig IX., und vom Kini Maximilian I. Joseph.

De Ludwig-Maximilians-Universität Minga is zoinmäße de zwoatgresste Universität in Deitschland, im Wintasemester 2014/2015 woan ca. 50.000 Studentn eigschriem. Ebba 700 Professorn untarichtn an 18 Fakultätn.

De Ludwig-Maximilians-Universität gheat zu de drei easchtn Universitätn, de wo in de Feadalinie "Zukumtskonzept" afgnumma woan san. Sie is am Elitenetzwerk Bayern beteiligt.

## Beweatung (Rang)

## Beleg



## Literatua

* Laetitia Boehm (Hrsg.): *Biographisches Lexikon der Ludwig-Maximilians-Universität München.* Duncker und Humblot, Berlin 1998, ISBN 3-428-09267-8.
* Georg Lohmeier: *Der lange Weg der Alma Mater.* In: Ders.: *Liberalitas Bavariae. Von der guten und weniger guten alten Zeit in Bayern*. Ehrenwirth, Minga 1971, ISBN 3-431-01430-5, S. 206-254.
* Ludwig-Maximilians-Universität München (Hrsg.): *Chronik.* Minga 1867-2000, .

## Im Netz

* uni-muenchen.de – Hoamseitn vo da Uni
* uni.bavarian-universities.de – Portrait vo da Ludwig-Maximilians-Universität München
* deimos.apple.com – Audio- und Videoangebot vo da LMU im iTunes Store
* S Zukumftskonzept vo da LMU im DFG-Videoportal zua Exzellenzinitiativn
Sudan

**Sudan** is a Stoot in Afrika und grenzt an Egyptn, Libyen, Tschad, Zentralafrikanische Republik, Sidsudan, Äthiopien und Eritrea. Da Sudan is mit mehr wia 1,8 Millionen Quadratkilometan da greßte Flächnstoot vo Afrika. De Hauptstod is Khartum.

Seitm 1. Jenna 1956 is de Republik Sudan unobhängig. Friara hods zu Großbritannien ghert. Seit dem 9. Juli 2011 is infoige vo am Referendum, da Sidsudan a eignständiga Stoot.

## Beleg



## Literatua

* Mohamed Fadlalla: *Sudan – der große Unbekannte am Nil. Biographie eines Landes.* Tectum Verlag, Marburg 2007, ISBN 978-3-8288-9463-1.

## Im Netz

* Hoamseitn vo da Regiarung vom Sudan (englisch)
* Lända- und Reiseinformation vom Auswärtign Amt
* Tobias Simon: ''Wir haben die Nase voll. Krise im Sudan.'' ''The European'', April 2011
* Sudan Tribune (englisch)
Doc Holliday

**John Henry Holliday** (* 14. August 1851 oda Ofong 1852 z Griffin, Georgia; † 8. November 1887 z Glenwood Springs, Colorado), bessa bekonnt ois **Doc Holliday**, woa oana vo de berihmtastn Revolverhejn vom Wuidn Westn. Ea woa uaspringle Zohnoazt und spada professionella Spuija. Bekonnt is a aa duach sei Freindschoft mit am Revolverhejdn Wyatt Earp und seina Beiteiligung on da legendärn Schiassarei am O.K. Corral am 26. Oktober 1881.

## Lem

Mit 19 Joa is da Holliday auf Philadelphia gonga und hod do 1972 an Doktor fia Zohnmedizin (Doctor of Dental Surgery) gmocht  Scho kuaz nochdem a ois Dentist z orbatn ogfongt hod, is bei eam Schwindsucht (Tuberkulose) diagnostiziat woan, wos zu dea Zeit a Dodesurtei gwen is.

### Zitat

1886 hod da Wyatt Earp iwan Doc Holliday in am Interview gsogt: *Doc was a dentist whom necessity had made a gambler; a gentleman whom disease had made a frontier vagabond; a philosopher whom life had made a caustic wit; a long lean ash-blond fellow nearly dead with consumption, and at the same time the most skillful gambler and the nerviest, speediest, deadliest man with a gun that I ever knew.*
Iwasetzung:*Doc woa a Zohnoazt, wo de Notwendigkeit zu oan Spuija gmocht hod; a Gentleman, wo de Kronkheit zu am Front-Vagabundn gmocht hod; a Philosoph, wo s Lem zu am ätzendn Zyniker gmocht hod; a longa, dinna, stroblonda Buasch vo da Tuberkulose scho fost dod und zglei da gschicktaste Spuija und da frechste, schnejste und dodbringanste Mo mit oana Woffn, wo i jemois kennt hob.*

## Fuim iwan Doc Holliday (Auswoi)

* 1939 *Frontier Marshal* (Doastella: Cesar Romero, Regisseur: Allan Dwan)
* 1943 *The Outlaw* (Doastella: Walter Huston, Regisseur: Howard Hughes; Howard Hawks)
* 1946 *Faustrecht der Prärie* (*My Darling Clementine*; Doastella: Victor Mature, Regisseur: John Ford)
* 1957 *Zwei rechnen ab* (Doastella: Kirk Douglas, Regisseur: John Sturges)
* 1967 *Hour of the Gun* (Doastella: Jason Robards, Regisseur: John Sturges)
* 1971 *Doc* (Doastella: Stacy Keach, Regisseur: Frank Perry)
* 1993 *Tombstone* (Doastella: Val Kilmer, Regisseur: George Pan Cosmatos)
* 1994 *Wyatt Earp – Das Leben einer Legende* (Doastella: Dennis Quaid, Regisseur: Lawrence Kasdan)

## Beleg


## Literatua

* Dietmar Kügler: *Sie starben in den Stiefeln.* Motorbuch Verlag, Stuttgart 1976, ISBN 3-87943-415-8.
* Gary L. Roberts: *Doc Holliday. The Life and Legend.* John Wiley & Sons, New York NY 2006, ISBN 0-471-26291-9.
* Karen Holliday Tanner: *Doc Holliday. A Family Portrait.* University of Oklahoma Press, Norman OK 1998, ISBN 0-8061-3036-9.

## Im Netz
* Doc Holliday-Biographie im All Movie Guide (vom *Hal Erickson*)
* DocHolliday.info, Information Repository
* Skyways.org, John Henry Holliday arrives in Dodge City from *Doc Holliday: A Family Portrait*, by Karen Holliday Tanner, 1998
* Kansasheritage.org, John Henry Holliday family history
* Tombstonetimes.com, "Where's Doc"
* Doc Ancestry.com, Holliday Information, Photos and Genealogy from *Spalding County, Georgia GenWeb*
Taufkira (ba Minga)

**Taufkira** (amtli: **Taufkirchen**) is a Gmoa im obaboarischn Landkroas Ming. De Gmoa liegt zwischn Untahaching und Obahaching im Sidn vo Minga. Duach de Log am Rand vo da Stod hod des friare Bauandorf an Charakta vo oana Vorstod griagt.

## Eadkund

Taufkira liegt im Hachinga Toi und wead vom Hachinga Boch duachflossn, wo spoda in da Mingara Schottaebene vasickat.

## Gschichte

Taukira is anno 1315 zan easchtn Moi urkundle gnennt worn. Da Ort wor a gschlossane Hofmark, wo zan Jesuitnkolleg Minga gheat hod. Afgrund vo da Vawoitungsreform im Kinireich Bayern anno 1818 in Taufkira a sejbstendige Gmoa worn.

## Politik

### Gemeinderat

* CSU 8 Sitz
* ILT ("Initiative Lebenswertes Taufkirchen") 3 Sitz
* FW Freie Wähler Taufkirchen 4 Sitz
* SPD 5 Sitz
* Greane 3 Sitz
* FDP/FWG 1 Sitz:

### Buagamoasta

* 1. Buagamoasta: Ullrich Sander (parteilos) - über CSU-Liste
* 2. Buagamoasta: Alfred Widmann (SPD)
* 3. Buagamoasta: Rudolf Schwab Greane

## Im Netz

* 
* Hoamseitn vo da Gmoa
* Amtliche Gmoastatistik
Wyatt Earp

**Wyatt Berry Stapp Earp** (* 19. März 1848 z Monmouth, Illinois; † 13. Jenna 1929 z Los Angeles, Kalifornien) woa a legendära US-amerikanischa Revolverhejd im Wuidn Westn, woascheinle da berihmtaste. Ea hod in seim bewegtn Lem vui vaschiedane Roin gspuit: Glicksspuia, Investor, Sheriff, Marshal, Baua, Barkeeper, Tiasteha, Kutschnfoara, Goidschiafa, Saloonbesitza, Biffejaga, Box-Referee und mea. Ea woa a guada Freind vom Revolverhejn Doc Holliday.

Wos an Wyatt Earp bsondas bekonnt gmocht hod, dass a trotz wuidastn Schiassareien, in seim gonzn longan Lem nia aa nua an Krotza obkriagt hod. De eiprägsome Wiakung vo oana Serie vo sejtanen Eaeignissn nennt ma deshoib aa *Wyatt-Earp-Effekt*.

## Fuim

* 1946 *Faustrecht der Prärie* (*My Darling Clementine*) (John Ford)
* 1955 *Wichita* (Jacques Tourneur)
* 1957 *Zwei rechnen ab* (John Sturge)
* 1963 *The Life and the Legend of Wyatt Earp* (Wyatt Earp greift ein) TV-Serie mit Hugh O’Brian als Wyatt Earp, 229 Folgen
* 1964 *Cheyenne* (John Ford)
* 1967 *Hour of the Gun* (John Sturges)
* 1971 *Doc* (Frank Perry)
* 1987 *Sunset – Dämmerung in Hollywood* (Blake Edwards)
* 1993 *Tombstone* (George Pan Cosmatos)
* 1994 *Wyatt Earp – Das Leben einer Legende* (Lawrence Kasdan)
* 2000 *Shang-High Noon* (Tom Dey)
* 2003 *Shanghai Knights* (David Dobkin)

## Literatua

* Dietmar Kügler: *Sie starben in den Stiefeln*. Gondrom Verlag, Bindlach 1994, ISBN 3-8112-1250-8.
* Barra, Allen (1998). /Inventing Wyatt Earp: Sein Leben und viele Legenden/. New York: Carroll & Graf Publishers. ISBN 0-7867-0685-6
* Earp, Josephine Sarah Marcus (1976). /I Married Wyatt Earp: Die Erinnerungen von Josephine Sarah Marcus Earp/. University of Arizona Pr. ISBN 0-8165-0583-7
* Gatto, Steve (2000). /The Real Wyatt Earp: Eine dokumentierte Biografie, Silver City: High-Lonesome Books. ISBN 0-944383-50-5
* Lake, Start N. (1994). /Wyatt Earp: Frontier Marshal Pocket. ISBN 0-671-88537-5
* Marks, Paula Mitchell (1989). /And Die in the West: Die Geschichte der Schießerei am O.K. Corral/. New York: Morrow. ISBN 0-671-70614-4
* Tefertilla, Casey (1997). /Wyatt Earp: das Leben hinter der Legende/. New York: John Wiley & Sons. ISBN 0-471-18967-7

## Im Netz

* 
* 
* Tombstone, Arizona Monument Gallery
* Wyatt Earp History Page
* Wyatt Earp: Tombstonian by Tim Fattig
* Wyatt Earp in den United States Census Akten
* Revolverhejdn aus Kansas
* Wyatt Earp: Desert Lawman & Adventurer (DesertUSA.com)
* Wyatt Earps Vendetta Aufgebot, Article von Peter Brand

## Beleg